News Update: Cathie Wood มองหุ้นจีนยังลงต่อ เชื่อยังถูกกดดัน ไม่กลับขึ้นมาเร็วๆ นี้ แต่ยังเปิดใจให้ตลาดหุ้นจีน มองหาบริษัทนวัตกรรมต่อไป - FINNOMENA
Cathie Wood CEO ของ ARK Invest กล่าวในสัมมนาออนไลน์ว่า มูลค่าหุ้นจีนจะยังถูกกดดันอีกสักพัก แต่ ARK ยังคงเปิดใจให้ตลาดหุ้นจีน
11 ส.ค. 2564

Cathie Wood CEO ของ ARK Invest กล่าวในสัมมนาออนไลน์ว่า มูลค่าหุ้นจีนจะยังถูกกดดันอีกสักพัก แต่ ARK ยังคงเปิดใจให้ตลาดหุ้นจีน
Cathie Wood ยอมรับว่ากำลังพิจารณาโครงสร้างตลาดหุ้นจีนในหลายด้าน ซึ่งโครงสร้างด้านมูลค่าในบริษัทจีนนั้นตกต่ำลง โดยจะไม่ฟื้นตัวกลับมาเร็วๆ นี้ และอาจลดลงมากกว่าเดิมด้วยซ้ำ
แต่ Cathie Wood  เชื่อว่าจะสามารถหาบริษัทนวัตกรรมที่น่าสนใจได้ และจะเปิดใจแก่บริษัทเหล่านั้น
ในเดือน ก.ค. ARK ได้เทขายหุ้นจีนจำนวนมาก เนื่องจากรัฐบาลจีนได้ปราบปรามตั้งแต่ธุรกิจการศึกษาไปจนถึงเทคโนโลยี ทำให้มูลค่าหุ้นจีนที่จดทะเบียนในตลาดหุ้นสหรัฐฯ, ฮ่องกง และจีนแผ่นดินใหญ่ สูญไปกว่า 1 ล้านล้านดอลลาร์
ในวันที่ 9 ส.ค. กองทุนหลักอย่าง ARKK (ARK Innovation ETF) เหลือการลงทุนในหุ้นจีนเพียง 0.18% จากมูลค่าสินทรัพย์สุทธิทั้งหมด 23,000 ล้านดอลลาร์ เทียบกับสัดส่วนการถือหุ้นจีน 8% ในเดือน ก.พ. ที่ผ่านมา (ข้อมูลจาก Bloomberg) 
เริ่มมีสัญญาณว่านักลงทุนกำลังมองหาจุดต่ำสุดในตลาดหุ้นจีน โดยเมื่อวานนี้ (10 ส.ค.) หุ้นกลุ่มอินเทอร์เน็ตจีนในตลาดหุ้นฮ่องกงปรับตัวเพิ่มขึ้น หลังนักลงทุนบางส่วนเริ่มมีมุมมองบวกต่ออุตสาหกรรมดังกล่าว
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA